افغانستانده توقنه شوو یوز بیررایکن, اوشبو حادثه عاقبتیده ۲۷ کیشی جان بیردی. هلمند ولایتی موسی قلعه اولسوال لیگی ده پولیس مرکزی گه قره ته اویشتریلگن بیر هجوم عاقبتیده جان بیرگن کیشی لرنینگ ۱۷ نفری پولیس و ۱۰ کیشی سی ایسه طالبان جنگری لری دن عبارت. اوشبو مطلب نی موسی قلعه اولسوال لیگی امنیت آمری محمد موسی بیلدیردی. توناون کیچه یوز بیرگن اوشبو توقنه شوو لر عاقبتیده اوچ پولیس نینگ ایسه یاره لنگن لیگی نی بیلدیرگن موسی, اوروش نینگ بیر نیچه ساعت دوام ایتگن لیگی و پولیس مرکزی گه قوشیمچه امنیتی کوچ نینگ کیلمه گن لیگی نی ایسله تیب اوتدی. موسی, "مهمات توگه گن گه قدر پولیس لر طالبان گه قرشی اوروشدی. طالبان پولیس نینگ اوچ عراده موتری نی یاندیریب یوباردی. ایککی عراده موتر و ایریم قورال لر نی ایسه اوز لری بیلن بیرگه آلیب کیتدی" دییه قید ایتدی. -عملیات لر نتیجه سیده ۴۹ جنگری اولدیریلدی-عینی دمده افغانستان ایچکی ایش لر وزیرلیگی تمانیدن بیریلگن بیاناتده, طالبان گه قرشی اویشتریلگن عملیات لر نتیجه سیده سونگگی ۲۴ ساعت لیک بیر مدت مابینیده ۴۹ جنگری نینگ اولدیریلگن لیگی بیلدیریلدی. اوشبو عملیات لر نینگ کاپیسا, تخار, قندوز, ارزگان, غزنی, پکتیا و پکتیکا ده اویشتریلگن لیگی بیلدیریگن بیاناتده, ۳۰ نفر جنگری نینگ ایسه یاره لنگن لیگی قید ایتیلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
